24/12/2019 | Administración LocalMunicipal
Betanzos
Aprobacion definitiva do Plan económico-financeiro do Concello de Betanzos 2019/2020. Modificación

APROBACIÓN DEFINITIVA DO PLAN ECONÓMICO-FINANCEIRO 2019-2020. MODIFICACIÓN. O Pleno desta Corporación, en sesión ordinaria celebrada o día 22 de outubro de 2019, acordou a aprobación do Plan Económico-financeiro do Concello de Betanzos para os exercicios 2019-2020, que foi publicado no BOP da Provincia Coruña nº 208 de data 31 de outubro 2019, en cumprimento do disposto na Lei Orgánica 2/2012, do 27 de abril, de Estabilidade orzamentaria e sustentabilidade financeira. Posteriormente en data 03 de decembro de 2019 aprobouse unha modificación co obxecto de adaptarse á aplicación PEFEL2 para a súa remisión ao Ministerio de Facenda e recoller as actualizacións do estado de execución da contabilidade municipal. En consecuencia, aos efectos informativos e da súa publicidade publícase o texto definitivo do Plan Económico Financeiro 2019–2020 do Concello de Betanzos, incluíndo a antedita modificación. PLAN ECONÓMICO FINANCEIRO DO CONCELLO DE BETANZOS PARA O PERÍODO 2019/2020 I. INTRODUCCIÓN O artigo 3 da Lei Orgánica 2/2012 regula, con carácter xeral, o principio de estabilidade orzamentaria e ven a establecer que “ a elaboración, aprobación e execución dos Orzamentos que afecten aos gastos ou ingresos dos distintos suxeitos comprendidos no ámbito de aplicación desta Lei realizarase nun marco de estabilidade orzamentaria, coherente coa normativa europea ”. Defínese a estabilidade orzamentaria das Administracións Públicas como a situación de equilibrio ou superávit estrutural. O artigo 11 desta norma, ven a instrumentar tal principio de estabilidade orzamentaria ao fixar que tanto a elaboración, como a aprobación e a execución dos Orzamentos e demais actuacións que afecten aos gastos ou ingresos das Administracións Públicas someteranse ao principio de estabilidade orzamentaria. E o artigo 12 adicado á regra de gasto, fixa que a variación do gasto computable das Corporacións Locais non poderá superar a taxa de referencia do crecemento do PIB de medio prazo da economía española. Non obstante, cando exista un desequilibrio estrutural nas contas públicas ou unha débeda pública superior ao obxectivo establecido, o crecemento do gasto público computable axustarase á senda establecida nos respectivos plans económico-financeiros e de reequilibrio previstos nos artigos 21 e 22 da LOEPSF. Así, o artigo 21 da Lei Orgánica 2/2012, modificado pola Lei Orgánica 9/2013, de 20 de decembro, de control da débeda comercial no sector público, indica que en caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumpridora formulará un plan económico-financeiro que permita no ano en curso e no seguinte o cumprimento dos obxectivos ou da regra de gasto, co contido e alcance previstos neste artigo. En base ao disposto no artigo 12 da LOEPSF, nos seus apartados 2 e 3, relativos á definición de gasto computable e á competencia do Ministerio de Economía e Competitividade para calcular a taxa de referencia do crecemento do PIB de medio prazo para a economía española, de acordo coa metodoloxía empregada pola Comisión Europea en aplicación da súa normativa, tal taxa será obxecto de publicación e será a referencia a ter en conta polas Corporacións Locais na elaboración dos seus respectivos orzamentos. Centrándonos xa no límite da regra de gasto, cómpre sinalar que para o conxunto das administración públicas, a taxa de referencia a ter en conta para o ano 2018, a efectos de calcular a regra de gasto, foi do 2,4. Esta taxa situouse no 2,7 para o exercicio 2019, segundo o acordo publicado no Boletín Oficial das Cortes Xerais do Congreso dos Diputados con data 13 de xullo de 2017, polo cal se fixan os obxectivos de estabilidade orzamentaria e débeda pública para o conxunto das administración públicas para o período 2019-2020. Por outra parte, con motivo da elaboración e aprobación da Liquidación do exercicio 2018 a Intervención municipal levou a cabo a emisión dos informes correspondentes ao cumprimento do obxectivo de estabilidade orzamentaria, da regra de gasto e do límite de débeda. E de tales informes conclúese o seguinte: 1º.- O concello de Betanzos cumpre co límite da débeda xa que do informe de Intervención da Liquidación do exercicio 2018 de evaluación do cumprimento de obxectivos que contempla a Lei Orgánica 2/2012 se deduce que o volume de débeda viva a 31 de decembro de 2018 ascendeu a 612.303,88€, o que supón un 6,25% dos ingresos correntes liquidados (capítulos I a V de ingresos): 9.796.970,45€. Dos datos resultantes se deduce que o nivel de débeda así calculado estaría por debaixo do 110% dos ingresos correntes, límite previsto segundo o artigo 53 do TRLRFL.2º.- O concello de Betanzos cumpre co obxectivo de estabilidade orzamentaria, e de feito presenta capacidade de financiamento por importe de 1.966.188,34€. 3º.- O concello de Betanzos incumpre o límite da regra de gasto nun importe de 710.705,19€. En consecuencia, e ante tal incumprimento do principio de regra de gasto, a aplicación da Lei Orgánica 2/2012, de Estabilidade Orzamentaria e Sostenibilidade Financeira fai necesario a elaboración dun plan económico financeiro que lle permita ao concello recuperar a situación de equilibrio. Por último, cómpre lembrar que a situación actual do orzamento do exercicio 2019 é de prórroga orzamentaria. Con motivo da remisión do Plan Económico-Financeiro 2019-2020 aprobado en sesión plenaria do 22/10/2019 foi detectado que a aplicación PEEFL do Ministerio de Facenda calcula o límite da regra de gasto para o segundo exercicio a partir do gasto computable estimado y logo de aplicar as medidas para o primeiro ano, aplicándolle a taxa de variación da Regra de Gasto. Por outra banda, logo de ver a evolución da contabilidade municipal resulta necesario adaptar as medidas á dita realidade. a) XUSTIFICACIÓN DO INCUMPRIMENTO Tal e como se pon de manifesto na introdución, proponse ao Pleno desta Corporación a aprobación da modificacón do presente plan económico financeiro, de formulación obrigada, xa que o resultado da avaliación do cumprimento da regra de gasto efectuado pola intervención municipal en relación ao expediente da liquidación do exercicio 2018, foi o incumprimento do límite da regra de gasto. O dito incumprimento ven motivado, en parte, polo axuste por Gastos realizados no exercicio pendentes de aplicar no orzamento. O axuste na liquidación do 2018 foi positivo por importe de 162.141,48€, o que supón un incremento dos recursos non financeiros en termos do SEC. No exercicio 2017 este axuste foi realizado con signo negativo por un importe superior. Obsérvase como o saldo da conta 413 foi superior a 31/12/2018 que a 1 de xaneiro do mesmo ano (saldo a 31/12/2018: 274.103,19€ e saldo a 1/1/2018: 99.874,06 €. Así como as facturas de exercicios anteriores con entrada no 2019. O axuste SEC 95 que se realiza nos empregos financeiros excluídos débedas (a efectos de regra de gasto) con ocasión do saldo da conta 413 foi o motivo de que o gasto computable derivado da Liquidación do exercicio 2018 superase en mais da porcentaxe permitida o gasto computable derivado da Liquidación do exercicio 2017 (gasto computable Liquidación 2017: 6.489.429,00€ e gasto computable Liquidación exercicio 2018: 7.355.880,49€) sendo a variación do gasto computable o 10,95% (porcentaxe superior o fixado para esta anualidade). Por outra banda, obsérvase un incremento do gasto nos capítulos 1, 2 e 6 na liquidación do 2018 sen que vaia acompañado de financiación afectada. Segundo a modificación introducida pola Lei Orgánica 9/2013, de 20 de decembro, en caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumpridora formulará un plan económico financeiro que permita no ano en curso e no seguinte o cumprimento. En consecuencia, este concello, e así queda reflectido no presente plan, deberá volver á situación de equilibrio con data máxima o 31 de decembro de 2020. Este é, pois, o horizonte temporal deste plan. b) CONTIDO DO PLAN ECONÓMICO FINANCEIRO Segundo o artigo 21 da LOEPSF, o plan económico financeiro conterá, como mínimo, a seguinte información: As causas do incumprimento do obxectivo de establecido ou, no seu caso, do incumprimento da regra de gasto. As previsións tendenciais de ingresos e gastos, baixo o suposto de que non se producen cambios nas políticas fiscais e de gastos. A descripción, cuantificación e o calendario de aplicación das medidas incluídas no plan, sinalando as partidas orzamentarias ou rexistros extraorzamentarios nos que se contabilizarán. As previsións das variables económicas e orzamentarias das que parte o plan, así como os supostos sobre os que se basan estas previsións, en consonancia co contemplado no informe ao que se fai referencia no apartado 5 do artigo 15 Unha análise de sensibilidade considerando escenarios económicos alternativos. Ademais, a Lei 27/2013, de 27 de decembro, de racionalización e sostenibilidade da Administración Local incluíu un novo artigo 116. bis na Lei de Bases de Réxime Local que no seu apartado segundo ven a establecer o contido adicional que o plan debe presentar, por canto que deberá tamén incluír a lo menos algunha das seguintes medidas: - Supresión das competencias que exerza a Entidade Local que sexan distintas das propias e das exercidas por delegación. - Xestión integrada ou coordinada dos servizos obrigatorios que presta a Entidade Local para reducir custes. - Incremento de ingresos para financiar os servizos obrigatorios que presta a Entidade Local para reducir os seus custes. - Racionalización organizativa. - Supresión de entidades de ámbito territorial inferior ao municipio que, no exercicio orzamentario inmediato anterior, incumpran co obxectivo de estabilidade orzamentaria ou co obxectivo de débeda pública ou que o período medio de pago a provedores supere en máis de trinta días o prazo máximo previsto na normativa de morosidade. - Unha proposta de fusión cun municipio colindante da mesma provincia. c) PROCEDEMENTO PARA A ELABORACIÓN E APROBACIÓN DO PLAN ECONÓMICO FINANCEIRO Segundo o previsto no artigo 23 da LOEPSF os plans económico financeiros elaborados polas Corporacións Locais deberán ser aprobados polo Pleno municipal, tendo en conta a aplicación do seguinte calendario: 1º O plan ten que ser presentado ante o Pleno municipal no prazo máximo dun mes dende que se constate o incumprimento. Neste caso, e dado que o informe de Intervención que pon de manifesto o incumprimento é o informe que se emite coa aprobación da liquidación do 2018 haberá que ter en conta a data desta última. A liquidación foi aprobada no Decreto de Alcaldía núm.877/2019 do 6 de xuño de 2019.2º O plan deberá ser aprobado polo Pleno municipal no prazo máximo de dous meses dende a súa presentación.3º A posta en marcha do plan non poderá exceder de tres meses dende a constatación do incumprimento. Polo tanto, a data máxima para a posta en marcha do plan será o 6 de setembro. Neste punto sinalar que algunha das medidas que se inclúen neste plan xa se adoptaron, medidas como a aprobación do expediente de recoñecemento extraxudicial 1/2019.4º O plan deberá ser remitido á Comunidade Autónoma (no caso deste Concello á Dirección Xeral de Política Financeira e Tesouro) e o Ministerio de Facenda e Administracións Públicas a través da plataforma habilitada o efecto na Oficina Virtual de Entidades Locais do mencionado Ministerio.5º O plan deberá ser tamén remitido á Comisión Nacional da Administración Local para o seu coñecemento.6º A este plan haberá que darlle a mesma publicidade que a establecida polas leis para os Orzamentos da entidade. d) DIAGNÓSTICO DA SITUACIÓN ACTUAL Seguindo o esquema establecido polo Ministerio de Facenda e Administracións Públicas, resultaría que: A evolución dos ingresos e gastos dos orzamentos deste concello, baixo a hipótese de non producirse cambios nas políticas fiscais e de gastos, é a recollida nos cadros seguintes: Dado que o Plan ten unha extensión temporal de só dous exercicios, as previsións tendenciais de ingresos e gastos quedan definidas mediante os datos extraídos das liñas fundamentais dos presupostos que fan referencia ao vixente exercicio e o ano 2020. De acordo co anterior, para os efectos do cálculo da Estabilidade Orzamentaria, resultaría a seguinte capacidade/necesidade de financiamento. Polo que se refire á Regra de Gasto, resultaría: Taxa de referencia para 2018: 2,4; para 2019: 2,70 e para 2020:2,8. E respecto do volume de endebedamento e límite da débeda: Finalmente, polo que se refire ao cumprimento da Débeda Comercial e Período Medio de Pagamento a Proveedores, a situación é de incumprimento, como pode observarse no seguintes cadro: As estimación para 2019 e 2020 realízanse tendo en conta igual período medio de pago e partindo da media dos últimos exercicios. VI. MEDIDAS CONCRETAS QUE SE PROPOÑEN PARA O PLAN ECONÓMICO FINANCEIRO NO PERÍODO 2019-2020. Para o exercicio 2019, hai que ter xa en conta que o Orzamento do concello para este ano ten o seguinte detalle: Cos datos anteriores, resulta que o Concello está na seguinte situación: a) Cumpre inicialmente co obxectivo de estabilidade orzamentaria. b) Cumpre co nivel de débeda pendente segundo os datos de débeda viva a 31/12/2018 máis as operacións previstas na presente anualidade 2019. Tendo en conta o incumprimento da regra de gasto derivado da liquidación do exercicio 2018 na contía de -710.705,19€, fundamentada na súa maior parte polo incremento de gasto nos capítulos I, II e VI de gastos. As medidas que se propoñen serían as seguintes: - No capítulo I non se considera o efecto da aprobación da Relación de Postos de Traballo do Concello de Betanzos. A pesar de estar o dito documento negociado, logo de ver que dados os prazos necesarios para a súa tramitación, non entraría en vigor ata o exercicio 2020. Isto supón un aforro respecto do capítulo 1 de gastos de persoal no exercicio 2019 de 60.000,00€ logo de ver a existencia de dotacións de crédito en materia de persoal que non serán usadas. Por outra banda, no exercicio 2020 espérase un aforro respecto das estimacións do capítulo 1 de gastos que ascendería a un importe aproximado de 160.000,00€. Tal redución terá como base a mellora na xestión dos recursos humanos do concello o que suporá un aforro en materia de gratificacións e coa aplicación da nova relación de postos de traballo. - Destinar o Remanente de Tesourería para gastos xerais derivados da liquidación do exercicio 2018 a financiar as facturas incluídas na conta 413 a 31/12/2018, así como facturas correspondentes a exercicios anteriores e presentadas no 2019. A dita medida xa foi cumprida coa entrada en vigor do expediente de modificación de créditos número 23/2019, na modalidade de suplemento de crédito/crédito extraordinario, por importe de 463.839,40€. As ditas facturas xa foron abonadas. - Logo de ver a evolución dos capítulos 2 e 4 do estado de gastos obsérvase que a evolución do capítulo 4 de gastos absorbe os efectos das dous medidas aprobadas anteriormente para o exercicio 2019. Polo tanto, as medidas a considerar para este exercicio suporían a redución do capítulo 4 de gastos nun importe de 220.000,00€. Para o exercicio 2020 esperase un aforro destacable no capítulo 2 de gastos pola licitación por procedemento aberto de servizos e pola petición de varias ofertas na tramitación dos contratos menores. En virtude do anterior se estima que as obrigas recoñecidas netas neste capítulo se reducirán en: - Non executar gastos para os cales non exista consignación orzamentaria axeitada e suficiente coa finalidade de que o saldo da conta 413 “Acredores por operacións pendentes de imputar ao orzamento” sexa igual ou inferior ao saldo da mesma a 31/12/2018 de xeito que non afecte a estabilidade presupostaria e regra de gasto. - Reducir o período medio de pago (PMP) por debaixo do límite legal de 30 días, tentando manter o calculado segundo o Real secreto 635/2014, de 25 de xullo, polo que se desenvolve a metodoloxía de cálculo do período medio de pago a provedores das Administracións Públicas. c) Limitar a utilización do Remanente de Tesourería para o financiamento de gastos (tanto o Exceso de Financiamento Afectado como o Remanente Líquido de Tesourería), adoptando medidas compensatorias, no caso de ser necesario e inevitable acudir a este recurso para financiar determinados gastos. No exercicio 2018 foi aprobado o expediente de crédito extraordinario 18/2018 para financiar unha serie de inversións financeiramente sostibles. As obras que se relacionan a continuación son financiadas mediante os créditos iniciais do orzamento polo que supón que non se usará o Remanente de Tesourería como medio de financiamento polos seguintes importes: - Xestionar o orzamento do exercicio 2019 coa máxima atención ao cumprimento da estabilidade e da regra de gasto. - Aprobar o Orzamento do exercicio 2020 cumprindo o obxectivo de estabilidade orzamentaria e da regra de gasto. Con todo o anterior, preténdese alcanzar coa liquidación do exercicio 2019 de novo a situación de equilibrio e mantelo durante o exercicio 2020. Con relación ás estimacións dos ingresos, cómpre sinalar que como previsións de dereitos recoñecidos netos en 2019 e 2020 se parte dos datos que figuran na Liquidación do Orzamento do Concello para o exercicio 2018. Con todo isto e os escenarios que a continuación se van describir estaríamos a dar cumprimento ao previsto no artigo 21 da LOEPSF, en canto a estimacións que son posibles realizar neste concello cos datos de que se dispón. En relación ao contido adicional que a Lei 27/2013 ven a fixar para o plan económico financeiro, considera esta Alcaldía que merecen das seguintes apreciacións: - Non se considera necesario suprimir competencias distintas das propias e das exercidas por delegación, por canto que se trata de manter un nivel de orzamento similar ao que ven sucedendo en exercicios anteriores, nos que se presuposta con prudencia e a única distorsión que se produce é a derivada da realización de gastos por encima dos créditos orzamentados nunha contía superior a existente no exercicio inmediatamente anterior (situación que, por outra parte debe ser corrixida). - En canto á xestión integrada e coordinada dos servizos obrigatorios que presta o concello para reducir custes, tratarase de cumprir tendo en conta as actuacións que a Deputación Provincial poida realizar en canto a contratación dun estudo sobre os custos dos servizos obrigatorios que prestan os concellos a fin de que determine cal é a mellor forma de prestar os mesmos, dando así cumprimento ao disposto no artigo 26 da LBRL como consecuencia da modificación introducida pola Lei 27/2013, de racionalización e sostenibilidade da Administración Local. - Incremento de ingresos para financiar os servizos obrigatorios que presta o concello. De momento non se considera necesario aplicar esta medida por canto que básicamente o que se vai pretender é reducir o gasto no exercicio 2019 e que sexa esta contención do gasto a que permita recuperar a situación de equilibrio. No caso de que á hora de elaborar o orzamento do exercicio 2020 se observe que as previsións de ingreso non se están a cumprir ou que por algún motivo excepcional hai que gastar máis do previsto, tratarán de tomarse medidas entón de cara a aumentar ingresos naqueles conceptos en que así sexa posible. - Racionalización organizativa. Non se considera necesario modificar este aspecto de momento. - Supresión de entidades de ámbito territorial inferior ao municipio. Este concello non ten entidades desta natureza. - Unha proposta de fusión cun municipio colindante da mesma provincia. Considérase que tampouco se trata dunha medida necesaria por canto que tal e como se ven demostrando este concello, a pesares do seu orzamento limitado, ten capacidade suficiente para seguir prestando os servizos básicos que presta aos seus veciños sen ser necesario fusionarse con outros. Por último, se considera que as medidas propostas son coherentes coas variacións interanuais das previsións orzamentarias respectivas. VII. CONCLUSIÓN DO PEF Facendo unha proxección dos datos recollidos anteriormente e as medidas que se pretenden adoptar, resultaría: ESTABILIDADE ORZAMENTARIA REGRA DE GASTO E respecto ao volume de endebedamento e límite de débeda, as medidas contidas no plan non inflúen de xeito directo na evolución da débeda polo que se mantén as cifras estimadas. VIII. CONCLUSIÓNS Á vista do contido deste plan exposto nos apartados anteriores, formulo as seguintes conclusións: 1) No informe emitido pola Intervención municipal en relación á Liquidación do exercicio 2018 constatouse o incumprimento da regra de gasto regulada no artigo 12 da LOEPSF.2) Como consecuencia do anterior, e dando cumprimento ao previsto no artigo 21 da LOEPSF, esta Alcaldía formula o presente plan económico financeiro para a súa aprobación polo Pleno do Concello.3) Considérase que unha vez aplicadas as medidas contidas no presente plan, o Concello de Betanzos cumprirá co obxectivo de estabilidade orzamentaria e da regra do gasto ao final dos exercicios 2019 e 2020, con ocasión da aprobación da liquidación dos mencionados exercicios. Estímase entón que nese momento se producirá unha situación de equilibrio ou de superávit en termos de contabilidade nacional. Tamén se estima un volume de débeda viva será inferior o legalmente previsto como límite. Betanzos, a 20 de decembro de 2019 A alcaldesa María Barral Varela